Larry Flynt

De Lawrence Claxton "Larry" Flynt, Jr., gebuer den 1. November 1942 zu Salyersville, am Kentucky, a gestuerwen den 10. Februar 2021 zu Los Angeles" US-Verleger Larry Flynt ist tot." zeit.de, 11.02.2021, war en US-amerikaneschen Editeur, Publizist an Auteur. Hien huet d'Verlagshaus Larry Flynt Publications (LFP) gegrënnt a bis zu sengem Doud geleet. Dëst huet iwwer 20 Magaziner erausbruecht, dorënner den Hustler.

De Flynt war an eng ganz Rëtsch Geriichtsprozesser involvéiert, an deenen et virun allem ëm d'Reguléierung vu Pornografie oder d'Fro vun der Meenungsfräiheet, wéi s'am 1. Amendement vun der Verfassung vun de Vereenegte Staate garantéiert ass, goung.

1978 gouf hie bei engem Attentat schwéier blesséiert a war zanterdeem vun der Hëft u geläämt.

1996 huet de Miloš Forman säi Liewe verfilmt, ënner dem Titel The People vs. Larry Flynt, woudran de Woody Harrelson d'Haaptroll gespillt huet.

 Bicher 
 Larry Flynt, Kenneth Ross: An Unseemly Man: My Life as Pornographer, Pundit, and Social Outcast (Autobiografie). Phoenix Books, Beverly Hills, CA, 1996, ISBN 1597775762
 Larry Flynt: Sex, Lies & Politics: The Naked Truth. Kensington Books, New York, 2004, ISBN 978-0758204837.
 Larry Flynt, David Eisenbach: One Nation Under Sex: How the Private Lives of Presidents, First Ladies and Their Lovers Changed the Course of American History. Basingstoke, Palgrave Macmillan, 2012, ISBN 9780230105034.

 Um Spaweck 

 LarryFlynt.com – offizielle Website
 Arno Frank: „Hustler“-Verleger Larry Flynt. Vulgär, gestört und äußerst mächtig. spiegel.de, 1. November 2012.
 Stephen Galloway: Larry Flynt's Wild Life: Porn, Politics and Penile Implants. In: hollywoodreporter.com vom 27. Februar 2013.

Kategorie:US-amerikanesch Editeuren
Kategorie:US-amerikanesch Auteuren
Kategorie:Gebuer 1942
Kategorie:Gestuerwen 2021